ኣይንፈልጥን። ንሕና ፀላኢ ከምዘይብሉ ኢና ንፈልጥ። ንሱ ካብ ስራሕ ወፃኢ ምንም ዝፈልጦ ነገር የለን። ዝረብሕ ምግቢ ኣይበልዐን፣ ቡን ዝሰትየሉ ግዘ እውን ኣይነበሮን። ኩሉ ሰብ ከም ዝፈትዎ ኢና ንፈልጥ ነይርና፡ ግና ኣብ ማእኸል መንገዲ ተቐቲሉ ተረኺቡ" ክብላ ናይቲ ሃንደበታዊ መቕተልቲ ኣጋጣሚ የዘንትዋ። ኣብዚ ሕዚ እዋን ንደቂ ስመኘው በቀለ ንምሕጋዝ ዝዓለመ፡ ሒሳብ ቁፅሪ ባንኪ ከምዝተኸፈተን ዕላዊ ከምዝግበርን ዝገልፅ ኣይተ ኣካሉ ጌታሁን፡ ህዝቢ ኢትዮጵያ ብሞት ኢንጅነር ስመኘው ሓዚኑ ንስድራ ስመኘው፡ ብዝገበሮ ሓገዝን ምፅንዕናዕን ንኢዱ። "ብሽም ቦኽሪ ወዱ፡ ብእምነት፣ ወላዲትናን፡ ካልኦት ክልተ ሞንጎኛ ኣካላትን ዝሓወሰ፡ ሒሳብ ባንኪ ቁፅሪ ተኸፊቱ ኣሎ። እዚ ብመንግስቲ ዕላዊ ክግበር እዩ። ንመላእ ህዝቢ ኢትዮጵያ እውን፡ ብጣዕሚ ኢና ነመስግን። ካብ ሰሜን ክሳብ ደቡብ፣ ካብ ምዕራብ ክሳብ ምብራቕ መፂኦም ሓጊዞምናን አፀናኒዖምናን እዮም። መንግስቲ እውን በዘለዎ፡ እናሓገዘና እዩ። ንቀፃሊ ከምዝሕግዘና እውን ቃል ኣትዩልና ኣሎ" ኢሉና። መግለጺ ስእሊ, ኣብ መኪናኡ ብጥይት ተቐቲሉ ከም ዝተረኽበን ምስኡ ሓንቲ ሽጉጥ ከም ዝተረኽበትን ፓሊስ ኣብቲ እዋን ገሊጹ ነይሩ ይኹን እምበር ኣማዉታን ቀታልን ኢንጅነር ስመኘዉ በቀለ ክሳብ ሕዚ ዘይምፍላጡ፡ ንስድራ ኢንጂነር ስመኘው ዘሕረቐ ጉዳይ ኮይኑ ኣሎ። ንደቂ ስመኘው እናሓብሐባ ዝርከባ ወይዘሮ መንበረ፡ ነዚ ገበን ዝፈፀመ ኣካል ፍርዲ ክረክብ የተስፍዋ። "ናይ ህዝቢ ኢትዮጵያ ኣምላኽ፡ ንስመኘው ንዝቐተለ፡ እናቕለብለበ የምፅኣዮ። ስመኘው ንዓና ጥራሕ ኣይኮነን ጎዲሉና። ነዚ ዝፈፀመ፡ ንሃገር እውን እዩ ቀቲሉ። ህዝቢ ኢትዮጵያ ካብ ጫፍ ክሳብ ጫፍ ነቢዑ እዩ። ኣምላኽ ሓቀኛ ፍርዲ ይሃብ። ንብዓት ኢትዮጵያውያን ከንቱ ኣይትረፍ። ናይ ደቁ ኣምላኽ ይፋረዶም" ይብላ እቲ ኣጋጣሚ እናስካሕክሐን። ቀታሊ ኢንጂነር ስመኘው ክሳብ ሕዚ ንምንታይ ዘይፍለጥ?
